ไทยแอร์เอเชียเอกซ์

ไทยแอร์เอเชียเอ็กซ์ (อังกฤษ : Thai AirAsia X, IATA: XJ, ICAO: TAX, Callsign: EXPRESS WING) เป็นสายการบินระยะไกลต้นทุนต่ำสายการบินแรกของประเทศไทย จากการร่วมลงทุนของสายการบิน ไทยแอร์เอเชีย และ สายการบิน แอร์เอเชีย เอกซ์ โดยให้บริการเที่ยวบินประจำจาก ท่าอากาศยานสุวรรณภูมิ

เริ่มให้บริการครั้งแรกในเส้นทาง กรุงเทพฯ (ดอนเมือง) - โซล (อินช็อน) ประเทศเกาหลีใต้ เมื่อวันที่ 17 มิถุนายน พ.ศ. 2557 และขยายเส้นทางบินสู่ประเทศญี่ปุ่น โตเกียว (นะริตะ) และ โอซะกะ (คันไซ) ในเวลาต่อมา

ด้วยกระแสการท่องเที่ยวประเทศญี่ปุ่นของนักท่องเที่ยวชาวไทย ในปี พ.ศ. 2558 จึงทำการขยายเส้นทางการบิน กรุงเทพฯ (ดอนเมือง) - ซัปโปะโระ (ชิโตะเซะ) และจะเริ่มให้บริการในวันที่ 1 พฤษภาคม พ.ศ. 2558 แต่เนื่องด้วยปัญหาทางด้านสถานการณ์การบินของประเทศไทยกับทางองค์การการบินพลเรือนระหว่างประเทศ (ICAO) ทำให้กรมการบินพลเรือนของประเทศญี่ปุ่น (JCAB) ได้ประกาศแจ้งไม่อนุมัติการเพิ่มความถี่และเส้นทางบินใหม่ เที่ยวบินเช่าเหมาลำ (Charter Flight) และการเปลี่ยนขนาดของอากาศยานสัญชาติไทยเข้าสู่ประเทศญี่ปุ่น มีผลตั้งแต่วันที่ 29 มีนาคม พ.ศ. 2558 แต่หลังจากนั้นทางสายการบินได้รับการอนุญาตจากกรมการบินพลเรือนของประเทศญี่ปุ่น ให้สามารถทำการบินได้ในเส้นทาง ซัปโปะโระ (ชิโตะเซะ) ที่จะเริ่มให้บริการตั้งแต่วันที่ 1 พฤษภาคม 2558 เป็นต้นไปได้ ผ่านความร่วมมือของสายการบินแอร์เอเชีย เอ็กซ์ (D7) เข้ามาให้บริการแทน และได้ขอเปลี่ยนแปลงหมายเลขเที่ยวบินจาก XJ เป็น D7 เป็นการชั่วคราว แต่เนื่องด้วยปัญหาทางด้านสถานการณ์การบินของประเทศไทยกับทางองค์การการบินพลเรือนระหว่างประเทศ (ICAO) ยังไม่กลับมาสู่สภาวะปกติ จึงต้องทำการระงับการบินเป็นชั่วคราวในเส้นทาง ซัปโปะโระ (ชิโตะเซะ) ตั้งแต่วันที่ 1 สิงหาคม พ.ศ. 2558 เป็นต้นไป

หลังจากที่ให้บริการสู่ประเทศเกาหลีและประเทศญี่ปุ่นจนประสบผลสำเร็จแล้ว ในปี พ.ศ. 2559 เมื่อประเทศไทยกำลังเป็นที่นิยมจากตลาดนักท่องเที่ยวจากประเทศจีน จึงได้เริ่มทำการขยายเปิดเส้นทางใหม่สู่ประเทศจีน ในเส้นทาง กรุงเทพฯ (ดอนเมือง) - เซี่ยงไฮ้ (ผู่ตง) เมื่อวันที่ 1 ตุลาคม พ.ศ. 2558

จากนั้นในปี พ.ศ. 2559 ได้ขยายเส้นทางบินตรงสู่ภูมิภาคตะวันออกกลางในเส้นทาง กรุงเทพฯ (ดอนเมือง) - เตหะราน (อิหม่ามโคไมนี) ประเทศอิหร่าน เริ่มให้บริการเมื่อวันที่ 22 มิถุนายน พ.ศ. 2559 และ กรุงเทพฯ (ดอนเมือง) - มัสกัต ประเทศโอมาน ในวันที่ 28 มิถุนายน พ.ศ. 2559 หลังจากนั้นไม่นานด้วยเหตุที่ตลาดนักท่องเที่ยวและการเดินทางไปท่องเที่ยวของภูมิภาคตะวันออกกลางนั้นอาจยังไม่เป็นที่นิยมมากนัก เส้นทาง เตหะราน ประเทศอิหร่าน จึงได้ปิดให้บริการลงในวันที่ 31 ตุลาคม พ.ศ. 2559 ในเวลาต่อมาไม่นานเส้นทาง มัสกัต ประเทศโอมาน ก็ได้ปิดให้บริการลงด้วยในวันที่ 15 มกราคม พ.ศ. 2560 

และเมื่อวันที่ 7 ตุลาคม พ.ศ. 2560 ทางเว็บไซต์ขององค์การการบินพลเรือนระหว่างประเทศ (ICAO) ได้ปลดธงแดงให้กับสายการบินภายในประเทศไทยเป็นที่เรียบร้อยแล้ว เส้นทาง ซัปโปะโระ (ชิโตะเซะ) จึงกลับมาเปิดให้บริการอีกครั้งเมื่อวันที่ 10 เมษายน พ.ศ. 2561 ล่าสุดได้เปิดเส้นทางไปยัง บริสเบน เมื่อวันที่ 27 มีนาคม 2562

จุดหมายปลายทางของไทยแอร์เอเชียเอ็กซ์ 
  ประเทศไทย
 กรุงเทพฯ - ท่าอากาศยานสุวรรณภูมิ ฐานการบินหลัก
  ประเทศญี่ปุ่น
โตเกียว - ท่าอากาศยานนานาชาตินาริตะ
 โอซะกะ - ท่าอากาศยานนานาชาติคันไซ 
 ซัปโปะโระ - ท่าอากาศยานชินชิโตเซะ 
นาโงยะ - ท่าอากาศยานนานาชาติชูบุเซ็นแทรร์ (หยุดทำการบินชั่วคราว)
  ประเทศเกาหลีใต้
 โซล - ท่าอากาศยานนานาชาติอินช็อน
  ประเทศจีน
 เซี่ยงไฮ้ - ท่าอากาศยานนานาชาติซ่างไห่ผู่ตง (กลับมาให้บริการเดือนเมษายน)
  ประเทศจอร์เจีย
 ทบิลีซี - ท่าอากาศยานนานาชาติทบิลิซิ 
  ประเทศออสเตรเลีย
 ซิดนีย์ - ท่าอากาศยานนานาชาติคิงส์ฟอร์ดสมิธ 
 เมลเบิร์น - ท่าอากาศยานทัลลามารีน

จุดหมายปลายทางของไทยแอร์เอเชียเอ็กซ์ในอดีต 
  ประเทศไทย
 กรุงเทพฯ - ท่าอากาศยานดอนเมือง ฐานการบินหลักจนถึง 1 มิถุนายน พ.ศ. 2565
  ประเทศอิหร่าน
 เตหะราน - ท่าอากาศยานนานาชาติอิหม่ามโคไมนี
  ประเทศโอมาน
 มัสกัต - ท่าอากาศยานนานาชาติมัสกัต
   ประเทศออสเตรเลีย
 บริสเบน - ท่าอากาศยานบริสเบน
 ประเทศญี่ปุ่น
ฟุกุโอกะ - ท่าอากาศยานฟุกุโอกะ  (เปลี่ยนไปทำการบินโดยไทยแอร์เอเชีย)
 ประเทศจีน
 เทียนจิน - ท่าอากาศยานนานาชาติเทียนจินปินไห่ 
 หนานชาง - ท่าอากาศยานนานาชาติหนานชางฉางเป่ย
 เสิ่นหยาง - ท่าอากาศยานนานาชาติเสิ่นหยางเถาเซียน

ฝูงบิน 
ดูบทความหลักที่ : รายชื่อเครื่องบินของไทยแอร์เอเชียเอกซ์

ฝูงบินของสายการบินไทยแอร์เอเชียเอ็กซ์ ณ วันที่ 1 ธันวาคม พ.ศ. 2564

ดูเพิ่ม 
 ไทยแอร์เอเชีย
 รายชื่อเครื่องบินของไทยแอร์เอเชีย
 รายชื่อเครื่องบินของไทยแอร์เอเชียเอกซ์

อ้างอิง 

ไทยแอร์เอเชีย
สายการบินสัญชาติไทย
ทไย
สายการบินต้นทุนต่ำ
บริษัทที่ก่อตั้งในปี พ.ศ. 2557
สายการบินที่ก่อตั้งในปี พ.ศ. 2557